open-index/open-wikipedia-markdown huggingface dataset:
Vlachy

**Vlachy** sú obec na Slovensku v okrese Liptovský Mikuláš.

## Kultúra a zaujímavosti
### Pamiatky
* Kaštieľ rodiny Kubíni, dvojpodlažná štvortraktová pôvodne stredoveká stavba na pôdoryse obdĺžnika z prelomu 15. a 16. storočia. Pôvodnými majiteľmi kaštieľa boli miestni zemania Vlašskí. Renesančne bol upravený v polovici 17. storočia. Ďalšími zmenami prešiel v 18. storočí, v duchu baroka. V interiéri sa dochovali renesančné a barokové klenby so štukatúrami. Kaštieľ má hladké fasády a manzardovú strechu. Priečeliu dominuje kruhová veža so šindľovou cibuľou situovaná na nároží kaštieľa. 

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Kategória:Sídla na Váhu
Jakubovany (okres Liptovský Mikuláš)

**Jakubovany** sú obec na Slovensku v okrese Liptovský Mikuláš.

## Polohopis
Obec Jakubovany sa nachádza v krásnej scenérii Tatranského národného parku pod majestátnym vrcholom Baranca () a neďalekými vrcholmi ako sú Roháče, Baníkov, Plačlivô, Magury, Jakubina a ďalšími. Jakubovany ležia v nadmorskej výške 

## Dejiny
Na území katastra dnešnej obce existovala v minulosti okrem Jakubovian tiež osada Javor a osada Hôra, ktorá bola neskôr pričlenená k Jakubovanom. Osada Javor sa prvýkrát spomína v listine z roku 1286. Najstaršia písomná zmienka o Jakubovanoch je z roku 1474. Obec mala v 16. storočí vlastné pečatidlo. Na Vysokom Hrádku nad obcou sú pozostatky pravdepodobne keltského osídlenia a neskôr strážneho stanovišťa na obchodnej ceste zo Spiša. 

Názov obce Jakubovany je odvodený od mena jej zakladateľa – Jakuba. Historický výskum určil ako najpravdepodobnejšieho zakladateľa Jakuba Pongráca, brata slávnejšieho Jána Pongráca. Jakub Pongrác je tiež perzonifikovaný v erbe obce ako múdry muž s otvorenou knihou.

## Kultúra a zaujímavosti
### Pamiatky
* Evanjelická zvonica, murovaná stavba na pôdoryse obdĺžnika s ihlancovou helmicou. Stavba má polkruhovo ukončené rezonančné otvory, fasády sú lemované lizénami. Pri zvonici sa nachádza evanjelická modlitebňa.

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Gôtovany

**Gôtovany** (pôvodne *Guothovany*, ) sú malá obec na Slovensku v okrese Liptovský Mikuláš.

## Časti obce
* Fiačice

## Polohopis
Obec leží v západnej polovici Liptovskej kotliny, na pomedzí Galovianskych hájov a Ľubelskej pahorkatiny, približne  južne od Liptovskej Mary. Gôtovanmi preteká potok Črmník, ktorý na južnom okraji priberá Borovský potok. Miestnou časťou Fiačice preteká Dúbravka, smerujúca do neďalekej priehrady.

Prístup zabezpečuje cesta III/2328, ktorá južne od obce odbočuje z cesty I/18 (Ružomberok – Liptovský Mikuláš). Okresné mesto je vzdialené  východným smerom, Ružomberok  západne a krajské mesto  rovnako západným smerom. Južne od obce leží Aerodrome Jasna.

## Dejiny
Obec sa spomína v roku 1358 ako Ipochfalva, 1445 ako Lewstachhaza, 1773 ako Guotowany, 1920 ako Gôtovany, 1927 ako Gôtoväny a 1946 Gôtovany. Vyvíjala sa ako zemianska obec a patrila rodine Guothovcov. V roku 1784 mala 13 domov a 87 obyvateľov, v roku 1828 13 domov a 98 obyvateľov. Zaoberali sa poľnohospodárstvom, neskôr (Po vzniku ČSR) pracovali aj v stavebníctve, baníctve a priemyselných závodoch v okolí.

Od roku 1924 je súčasťou obce aj bývalá obec **Fiačice**, doložená v roku 1267 ako terra Fyotha. Patrila zemianskym rodinám, v 18. storočí Kubínyiovcom. V roku 1784 mala 22 domov a 193 obyvateľov, v roku 1828 už 32 domov a 254 obyvateľov, ktorí sa zaoberali najmä poľnohospodárstvom.

## Kultúra a zaujímavosti
### Pamiatky
* Dedinská zvonica s požiarnou zbrojnicou v časti Fiačice, drevená ľudová stavba na pôdoryse štvorca s vežovitou nadstavbou a ihlancovou helmicou.

## Občianska vybavenosť
* Evanjelická modlitebňa

## Referencie

## Iné projekty

## Zdroj
* 

## Externé odkazy
* 


Kategória:Obce okresu Liptovský Mikuláš
Huty

**Huty** sú obec na Slovensku v okrese Liptovský Mikuláš. 

Malá hutnícka obec vznikla v 17. storočí popri novej sklárni formou industriálnej kolonizácie. Obyvatelia boli prevažne Gorali z Oravy. Venovali sa aj podomovému sklárstvu.

Kvôli pomerne veľkej izolácii mikroregiónu si obyvatelia svoje goralské nárečie a kultúru zachovali dodnes. Medzi dospelými obyvateľmi obce dnes aktívne ovláda goralský dialekt 50%, avšak v rámci najmladšej generácie sa už jazyk postupne vytráca.

## Kultúra a zaujímavosti
### Pamiatky
* Rímskokatolícky kostol Premenenia Pána, jednoloďová neorománska stavba s polkruhovým ukončením presbytéria a predstavanou vežou z roku 1894. Stojí na mieste dreveného kostola z roku 1813, no farnosť bola v obci zriadená už v roku 1787. Zariadenie kostola pochádza z obdobia jeho výstavby. Nachádza sa tu hlavný oltár Premenenia Pána a dva bočné, sv. Rodiny a sv. Martina biskupa. Fasády kostola sú členené lizénami a korunnou rímsou so zuborezom. Okná sú polkruhovo ukončené. Veža má trojuholníkové štíty a ihlncovú helmicu.

## Referencie

## Pozri aj
* Horský priechod Huty

## Iné projekty

## Externé odkazy
* 


Kategória:Obce okresu Liptovský Mikuláš
Kategória:Goralské obce na Slovensku
Liptovské Matiašovce

**Liptovské Matiašovce** sú obec na Slovensku v okrese Liptovský Mikuláš.

## Kultúra a zaujímavosti
### Pamiatky
* Rímskokatolícky kostol sv. Ladislava, jednoloďová pôvodne renesančná stavba s polygonálnym ukončením presbytéria a predstavanou vežou zo začiatku 16. storočia. Nachádza sa vo fortifikovanom areáli s baštami a strieľňami. V interiéri sa nachádza ranobarokový oltár sv. Ladislava z polovice 17. storočia. Bočné oltáre sú zasvätené Nanebovzatiu Panny Márie z roku 1741, Piety z roku 1675 a Najsvätejšej Trojice z roku 1767. Kazateľnica pochádza z polovice 17. storočia, krstiteľnica zo začiatku tohto storočia. V kostole sa ďalej nachádzajú patronátne lavice rodiny Maťašovských z roku 1682 a konca 17. storočia. Súčasťou kostola je aj krypta tejto zemianskej rodiny, patrónov kostola. Fasáda kostola je členená opornými pilermi, okná s renesančnými mrežami sú polkruhovo ukončené. Na fasáde sa nachádzajú zvyšky sgrafitovej výzdoby. Veža je ukončená barokovou helmicou s laternou. Opevnenie kostola je členené kruhovými baštami so šindľovými cibuľami. 

Catholic church in Liptovske Matiasovce II.jpg|Kostol sv. Ladislava
Liptovské Matiašovce, Church2.jpg
Slovak Republic - Liptovske Matiasovce (5).JPG|Opevnenie kostola
Slovak Republic - Liptovske Matiasovce (6).JPG
Slovak Republic - Liptovske Matiasovce (4).JPG|Vstup do kostola


## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Liptovské Kľačany

**Liptovské Kľačany** sú obec na Slovensku v okrese Liptovský Mikuláš. 

## Polohopis
Nachádzajú sa v strednej časti Liptovskej kotliny pod Nízkymi Tatrami v doline Kľačianky.

## Kultúra a zaujímavosti
### Pamiatky
* Rímskokatolícky kostol sv. Alžbety, jednoloďová neogotická stavba s polygonálnym ukončením presbytéria, bez veže, z rokov 1878-1889. Stojí na mieste staršieho stredovekého kostola z roku 1339. V rokoch 1951-1952 bol kostol modernisticky upravený, došlo k novému betónovému zaklenutiu lode. V interiéri sa dochovali dve barokové sochy z pôvodného kostola, sv. Barbora a sv. Alžbeta z polovice 18. storočia. Fasády kostola sú členené opornými piliermi a oknami s polkruhovým ukončením.

Liptovské Kľačany.jpg|Kostol sv. Alžbety


## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Liptovské Beharovce

**Liptovské Beharovce** (maď. *Behárfalu*), sú obec na Slovensku v okrese Liptovský Mikuláš.

## Kultúra a zaujímavosti
### Pamiatky
* Dedinská zvonica, murovaná ľudová stavba na pôdoryse štvorca s drevenou nadstavbou. Ukončená je ihlancovou helmicou. 

Osada Beníky, ktorá je súčasťou obce Liptovské Beharovce, bola 4. apríla 1945 vypálená nemeckými vojakmi, za pomoc jej obyvateľov partizánom.

## Referencie

## Iné projekty

## Externé odkazy
* 


Kategória:Obce okresu Liptovský Mikuláš
Kategória:Obce vypálené počas druhej svetovej vojny na Slovensku
Belina (obec)

**Belina** je obec na Slovensku v okrese Lučenec.
 
## Polohopis
Obec leží v severozápadnej časti Cerovej vrchoviny na nive a terase potoka Belina. 
 
## Dejiny
Obec vznikla v 13. storočí a patrila rodine *Ratoldovcov*, koncom 16. storočia *Lórantfyovcom*. Obyvateľstvo sa zaoberalo poľnohospodárstvom, v 19. storočí pracovali v čadičových lomoch.
 
## Kultúra a zaujímavosti

### Pamiatky
* Rímskokatolícky Kostol Nanebovstúpenia Pána, jednoloďová neoklasicistická stavba s polkruhovým ukončením  presbytéria a mierne predstavanou vežou, z roku 1896. Kostol prešiel obnovou v roku 1925 a rozšírením v roku 1928. Interiér je zaklenutý valenou klenbou. Fasády kostola sú členené oknami s polkruhovými záklenkami a šambránami. Predstavaná veža z roku 1928 je ukončená ihlancom. Nachádza sa tu zvon z roku 1884.

Kostol Nanebovstúpenia Pána - Belina (okr. Lučenec).jpg|Kostol Nanebovstúpenia Pána


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Šávoľ

**Šávoľ** je obec na Slovensku v okrese Lučenec.
 
## Polohopis
Obec leží na rozhraní Lučenskej kotliny a Cerovej vrchoviny. 
 
## Dejiny
V chotári obce bolo odkryté sídlisko bukovohorskej kultúry a veľkomoravské sídlisko. Prvá písomná zmienka o obci je z roku 1384, nepriamo je doložená farnosťou z roku 1332 a kostolom z roku 1397. Patrila Fiľakovskému hradnému panstvu. Jej historické názvy boli *Saal* (1384), *Sawol* (1435), *Šávoľ* (1920), maďarsky *Füleksávoly*. Obyvateľstvo sa zaoberalo poľnohospodárstvom. V roku 1593 tu cisársky generál Krištof Tieffenbach porazil Turkov.

## Kultúra a zaujímavosti
### Pamiatky
* Rímskokatolícky Kostol Ducha svätého, jednoloďová baroková stavba s polygonálnym ukončením presbytéria a vežou tvoriacou súčasť jej hmoty, z obdobia okolo roku 1715. Stojí na mieste staršej stredovekej stavby. Kostol bol rozšírený v roku 1805, keď získal súčasnú klasicistickú podobu. Ďalšími obnovami prešiel v rokoch 1893, 1918 a 1946. Interiér je zaklenutý českými plackami. Mobiliár tvorený hlavným oltárom s obrazom Zoslanie Ducha svätého, bočnými oltármi a kazateľnicou je barokový z polovice 18. storočia. Fasády stavby sú členené lizénovými rámami a oknami so segmentovým záklenkom. Veža vyrastá zo štítového priečelia vo forme rizalitu. Na empore je umiestnený jednomanuálový organ od značky Rieger z roku 1928.Je členená pilastrami a ukončená korunnou rímsou s terčíkom s hodinami a zvonovitou helmicou s laternou.

* Prícestná kaplnka, jednopriestorová murovaná baroková stavba s polkruhovým záverom, z roku 1780.

Šávoľ - Kaplnka.jpg|Miestna kaplnka


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Šíd

**Šíd** je obec na Slovensku v okrese Lučenec.
 
## Polohopis
Obec leží v severnej časti Cerovej vrchoviny v bočnej doline potoka Belina. 
 
## Dejiny
V lokalite obce sa nachádza hradisko z mladšej doby kamennej, odkryli tu i  sídlisko a pohrebisko z doby bronzovej a stredoveku. Prvá písomná zmienka o obci (Seed) je z roku 1365. Obyvateľstvo sa zaoberalo poľnohospodárstvom a vinohradníctvom.

## Kultúra a zaujímavosti
### Pamiatky
* Rímskokatolícky Kostol Mena Panny Márie, jednoloďová historizujúca stavba so segmentovým ukončením presbytéria a vežou tvoriacou súčasť jej hmoty, z rokov 1896 – 1897. Interiér je zaklenutý valenou klenbou. Na empore je umiestnený jednomanuálový organ od Júliusa Gunu z 20. rokov 20. storočia. Fasády kostola sú dekorované nárožnými pilastrami, korunnou rímsou so zuborezom a oknami s polkruhovým záklenkom a šambránami. Vstupný portál je vo forme edikuly lemovanej polostĺpmi.

* Kúria rodu Záborský, jednopodlažná neoklasicistická stavba na pôdoryse obdĺžnika z roku 1880. Dnes tu sídli obecný úrad. Vstup do kúrie tvorí trojosový portikus, fasády sú hladké. Pri kúrii stojí rozmerná stará lipa.

## Referencie

## Iné projekty

## Externé odkazy
* 


Kategória:Obce okresu Lučenec
Točnica (obec)

**Točnica** je obec na Slovensku v okrese Lučenec.

## Kultúra a zaujímavosti
### Pamiatky
* Drevená zvonica, ľudová stavba na pôdoryse obdĺžnika, pravdepodobne z roku 1791. V roku 1873 bola presunutá na súčasné miesto. Jadro stavby je murované s hrázdenou konštrukciou. Zvonica je ukončená štíhlym šindľovým ihlancom.

* Evanjelický kostol, jednoloďová klasicistická stavba s pravouhlým ukončením presbytéria, bez veže, z roku 1806. Kostol bol upravovaný v 20. storočí. Interiér je zaklenutý krížovými klenbami. Oltár je historizujúci s obrazom Kristus na Olivovej hore od F. Ďurkoviča. Organ pochádza od firmy Rieger z Budapešti z roku 1912. Fasády kostola sú hladké s polkruhovo ukončenými oknami, priečelie je ukončené trojuholníkovým štítom. Drevená zvonica v obci bola pôvodne súčasťou areálu kostola.

* Budova bývalej evanjelickej školy z roku 1770.

Točnica - Evanjelický kostol.jpg|Evanjelický kostol
Točnica - Evanjelický kostol -a.jpg


## Osobnosti obce
### Rodáci
* Koloman Banšell (* 1850 – † 1887), evanjelický kňaz, slovenský básnik, literárny teoretik, prozaik a novinár. 
* Juraj Hraško (* 1931), pedológ, politik, bývalý minister životného prostredia a bývalý veľvyslanec Slovenskej republiky vo Švajčiarsku.

## Galéria

Točnica - hostinec - predajňa.jpg|Miestny hostinec
Točnica - Rímsko-katolícky kostol sv. Jozefa.jpg|Rímskokatolícky Kostol sv. Jozefa
Točnica - miestny cintorín.jpg|Miestny cintorín


## Referencie

## Pozri aj
* Zoznam kultúrnych pamiatok v obci Točnica

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Ružiná

**Ružiná** je obec na Slovensku v okrese Lučenec.

## Polohopis
Obec Ružiná sa nachádza v Novohradskom regióne v severozápadnej časti Lučeneckej kotliny na sútoku potokov Teplica a Drieňovec. Od mesta Lučenec je obec vzdialená severozápadným smerom vo vzdialenosti 18 km. Obec Ružiná je súčasťou okresu Lučenec a nachádza sa v Banskobystrickom kraji.

Chotár tvorí vrchovina s veľmi zložitou geologickou stavbou s výškovým rozdielom 240607 m n/m. V katastrálnom území obce sa nachádza Ružinská priehrada, ktorá slúži aj na športovo rekreačné využitie a prírodné rezervácie Ružinské jelšiny, Príbrežie Ružinej.

V súčasnosti má obec 861 obyvateľov a rozloha obce je 10 851 146 m2.

Obec Ružiná susedí s obcami Divín a Lovinobaňa z hľadiska cestnej dostupnosti. S obcou Tuhár s hľadiska katastrálnych území. Pričom vzdialenosť od hlavnej cesty E571 v smere Zvolen – Lučenec predstavuje 5 km od obce Lovinobaňa.

## Kultúra a zaujímavosti
### Pamiatky
* Rímskokatolícky kostol sv. Františka z Assisi, jednoloďová baroková stavba s pravouhlým ukončením presbytéria a predstavanou vežou, z rokov 1750 – 1755. Obnovou prešiel v roku 1860. Interiér je zaklenutý pruskými klenbami. Nachádza sa tu historizujúci hlavný oltár, tirolská práca z roku 1915. Na empore je umiestnený jednomanuálový organ od Július Gunu z 20. rokov 20. storočia. Fasády sú členené pilastrami a oknami s polkruhovými záklenkami a profilovanými šambránami. Veža je členená pilastrami a kordónovými rímsami a ukončená barokovou helmicou.

Kostol Ružiná - panoramio.jpg|Kostol sv. Františka z Assisi
Ružiná - kostol sv. Františka (1).jpg
Ružiná, kostol sv. Františka z Assisi - Zvony.JPG|Zvony v kostolnej veži


## Referencie

## Iné projekty

## Externé odkazy
* 


Kategória:Obce okresu Lučenec
Kalonda

**Kalonda** je obec na Slovensku v okrese Lučenec.

## Kultúra a zaujímavosti
### Pamiatky
* Rímskokatolícky Kostol sv. Imricha, jednoloďová funkcionalistická stavba s polygonálnym ukončením presbytéria a vežou tvoriacou súčasť jej hmoty, z roku 1949. Pôvodný kostol z roku 1854 bol zničený nemeckými vojskami počas druhej svetovej vojny. V predsieni nového kostola je druhotne osadený epitaf Juraja z Kalondy z roku 1504, pochádzajúci zo starého kostola. Fasády kostola sú členené lizénovými rámami a oknami s pravouhlým nadpražím. Veža vyrastá z priečelia vo forme rizalitu. Vstup do kostola je riešený ako trojosový portikus. Veža má v hornej časti priebežnú ochodzu, zúžený štvorcový vrchol veže má nízku stanovú strechu.
* Ľudový dom č. 57, jednopodlažná murovaná trojpriestorová stavba na pôdoryse obdĺžnika z roku 1895. K domu patrí aj dreváreň a stodola.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Jelšovec (obec)

**Jelšovec** je obec na Slovensku v okrese Lučenec.

## Kultúra a zaujímavosti
### Pamiatky
* Rímskokatolícky Kostol Panny Márie Kráľovnej, jednoloďová neoklasicistická stavba s polygonálnym ukončením presbytéria a predstavanou vežou, z roku 1907. Donátormi kostola boli členovia rodiny Szabo. V súčasnosti je kostol v dezolátnom stave kvôli narušenej statike a naďalej chátra. Fasády kostola sú členené oknami s lomeným záklenkom. Priečelie a veža majú lizénové rámy z režnej tehly. Veža je ukončená ihlancovou helmicou.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Holiša

**Holiša** je obec na Slovensku v okrese Lučenec.

## Kultúra a zaujímavosti
### Pamiatky
* Rímskokatolícky Kostol Narodenia Panny Márie, jednoloďová pôvodne románska stavba s polygonálnym ukončením presbytéria a predstavanou vežou, z 12. storočia. Nachádza sa na vyvýšenej polohe nad obcou. Pamiatkový výskum odhalil hneď tri stavebné etapy z románskeho obdobia, najstaršia pochádza ešte z 12. storočia. Z románskeho obdobia sa zachoval jednoduchý pravouhlý portál a štrbinové okno. Predpokladá sa, že aj severná bočná loď je románska, z 13. storočia. V gotickom období došlo k predĺženiu lode východným smerom. Na prelome 15. a 16. storočia vzniklo neskorogotické presbytérium zaklenuté rebrovou klenbou. Na jeho východnej strane je rozetové okno z tejto etapy. V roku 1768 sa uskutočnila veľká baroková prestavba, ktorá prekryla románsko-gotický charakter stavby. Nad západným vstupom do lode, v podveží je z tohto obdobia zachovaný erb Koháryovcov, vtedajších majiteľov obce. V tejto etape bola stavba predĺžená západným smerom a vznikla aj veža. Veža kostola bola poškodená ustupujúcimi nemeckými vojskami koncom druhej svetovej vojny. V interiéri sa nachádza kamenná krstiteľnica z 18. storočia. Fasády kostola sú členené lizénovými rámami a oknami s polkruhovým záklenkom a šambránami. Presbytérium je členené opornými piliermi. Veža je členená kordónovými rímsami s oblúčkovým vlysom a ukončená trojuholníkovými štítmi a ihlancovou helmicou.

Holiša - Kostol Narodenia Panny Márie (1).jpg|Kostol  Narodenia Panny Márie
Holiša - Kostol Narodenia Panny Márie (2).jpg|Presbytérium kostola
Holiša - Kostol Narodenia Panny Márie.jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk– profil stredovekého kostola


Kategória:Obce okresu Lučenec
Lupoč

**Lupoč** je obec na Slovensku v okrese Lučenec. 

## Názov
Etymologický výklad názvu Lupoč – pomenovanie má obec po jej zakladateľoch a ich zamestnaniach. Títo boli rúbarmi lesov dubových, z ktorých i kôru lúpali, preto boli pomenovaní "lúpačmi".

## Polohopis
Leží severozápadne od Lučenca, v blízkosti kopca Páriš. Lupoč susedí s obcami Halič, Polichno a Praha. Nad Lupočou je kopec s názvom Vinný vrch, ktorý ju chráni pred búrkami. Na úpätí Vinného vrchu sa nachádzajú zvyšky základov kaplnky pri Antolíku, teda kaplnky sv. Antona Paduánskeho z roku 1696. V okolí obce boli nedávno objavené menšie jaskyne, ktoré dostali názvy Lupočská nora, Petruska (podľa spoluobjaviteľa a obyvateľa Lupoče Jána Petrusa) a Voňačka. Za obcou sa nachádza areál bývalého družstva "Agrolupo".  

## Kultúra a zaujímavosti
### Pamiatky
* Evanjelická zvonica, murovaná ľudová stavba na pôdoryse štvorca s ihlancovou helmicou.

Lupoč - Zvonica v obci -.jpg|Obecná zvonica


### Miestne náriečie
V Lupoči sa hovorilo novohradským nárečím tzv. zvolenského typu. S najstaršími obyvateľmi vymiera aj nárečie. Slovník s niekoľkými stovkami výrazov a povrávok uverejnila Zuzana Bohušová vo svojej publikácii *Nárečie Lupoče* v roku 2003. Monografia o obci Lupoč vyšla zásluhou Jozefa Drenka a kolektívu spolupracovníkov v roku 2001.

## Hospodárstvo
### Firmy a podniky
V obci Lupoč kedysi sídlila prevádzka na výrobu cirokových metiel, ktorá dodávala metly do predajní v celom Lučeneckom okrese. Firma zanikla v polovici nultých rokov. 

V obci aktuálne sídli firma zaoberajúca sa opravou záhradnej a snežnej techniky.

V obci sa nachádza obchod a krčma.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Ľuboreč (obec)

**Ľuboreč** je obec na Slovensku v okrese Lučenec. 

## Pamiatky
* Evanjelický kostol, jednoloďová gotická stavba s polygonálnym ukončením presbytériom a predstavanou vežou z prvej polovice 14. storočia. Interiér kostola je plochostropý. Nachádzajú sa tu hodnotné fresky, ktoré sú datované do obdobia okolo roku 1385 a sú inšpirované prostredím Štajerska]]. Zobrazujú motívy Zvestovania, Klaňania sa troch kráľov, Korunovania Panny Márie a cyklus dvanástich apoštolov. Z gotických detailov sa v presbytériu zachovali sedílie ukončené motívom trojlístka v mníške a kamenné pastofórium. Kostol prešiel stavebnými úpravami v 17. a 18. storočí. Počas reformácie, keď sa začali v kostole odbavovať protestantské bohoslužby, bol upravený pre potreby evanjelickej cirkvi. Pravdepodobne vtedy došlo k zatretiu fresiek, interiér bol doplnený typickou protestantskou emporou. Oltár a kazateľnica sú barokové práce z 18. storočia. K objavu fresiek došlo pri obnove chrámu v roku 1899. Kostol s narušenou statikou bol obnovovaný v roku 1960. V súčasnosti boli reštaurované fresky v interiéri. Fasády kostola sú členené opornými piliermi a polkruhovo ukončenými oknami. Veža s nárožným zaoblením je členená lizénami a kordónovými rímsami a ukončená korunnou rímsou s trojuholníkovými štítmi s terčíkmi a ihlancovou helmicou. 

Ľuboreč2.jpg|Evanjelický kostol
Ľuboreč7.jpg|Interiér kostola
Ľuboreč4.jpg|Empora s organom
Ľuboreč6.jpg|Presbytérium s freskami
Ľuboreč3.jpg|Nástenné maľby apoštolov


## Galéria

Ľuboreč - rímskokatolícky kostol.jpg|Kostol Božieho milosrdenstva
Ľuboreč - the local cemetery.jpg|Cintorín Ľuboreč
Ľuboreč - hrob Daniela Maróthyho.jpg|Náhrobok Daniela Maróthyho a jeho rodiny


## Osobnosti obce
* Peter Sextius (* 1628 – † 1691), náboženský spisovateľ a evanjelický farár
* Ema Goldpergerová (* 1853 – † 1917), spisovateľka, národná buditeľka, etnografka a muzeologička
* Elena Maróthy-Šoltésová (* 1855 – † 1939), prozaička, redaktorka, publicistka a predsedníčka spolku slovenských žien Živena
* Ľudovít Maróthy (* 1863 – † 1899), evanjelický farár a spisovateľ
* Izabela Božena Sláviková (* 1865 – † 1941), kultúrna pracovníčka
* Ján Hrk (* 1923 – † 1991), hudobný skladateľ, rozhlasový a televízny pracovník

## Referencie

## Iné projekty

## Externé odkazy
* 
* Apsida.sk- profil gotického kostola
* Najkrajší kraj- turistické atrakcie v obci


Kategória:Obce okresu Lučenec
Mašková (obec)

**Mašková** je obec na Slovensku v okrese Lučenec.
 
## Polohopis
Obec leží na západnom okraji Lučenskej kotliny v doline potoka Mašková. 
 
## Dejiny
Počas archeologických vykopávok tu odkryli sídlisko pilínskej kultúry, hromadný nález z doby bronzovej. Prvá písomná zmienka o obci (Moscvilla) je z roku 1332. Obec bola pôvodne na mieste starej Maškovej. Bola majetkom panstva z  Haliče. V 16. storočí ju osídlili Valasi. Prekvitala tu výroba fajok, obyvateľstvo sa zaoberalo aj poľnohospodárstvom, chovom dobytka a oviec a bol tu i mlyn.

## Kultúra a zaujímavosti

### Pamiatky
* Evanjelický kostol, moderná jednoloďová stavba s pravouhlo ukončenou svätyňou a predstavanou vežou z roku 1974. Stojí na mieste románsko-gotického kostola, ktorý bol zničený ustupujúcou nemeckou armádou na konci druhej svetovej vojny. 

Evanjelický kostol - Mašková okr. Lučenec.jpg|Evanjelický kostol


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Mýtna (okres Lučenec)

**Mýtna** je obec na Slovensku v okrese Lučenec.
 
## Polohopis
Obec leží na severozápadnom okraji Revúckej vrchoviny, v podcelku Cinobanské predhorie a jeho časti Lovinobanská brázda. Severozápadným smerom sa dvíhajú Ostrôžky, severovýchodným Veporské vrchy a ich podcelok Sihlianska planina a východným smerom aj Málinské vrchy, podcelok Stolických vrchov. Obec sa rozkladá v doline na nive a terase Krivánskeho potoka. 
 
## Dejiny
Prvá písomná zmienka o obci (Vámoslehota) je z roku 1393. Obec bola majetkom Divínskeho panstva. Obyvateľstvo sa zaoberalo poľnohospodárstvom, mali tu mlyn a pivovar. V časti *Dolná Bzová* bola v minulosti samostatná sklárska huta. 
 
## Kultúra a zaujímavosti
### Pamiatky
* Evanjelický kostol, jednoloďová ranogotická stavba s polygonálnym ukončením presbytéria a predstavanou vežou, z druhej polovice 13. storočia. Nachádza sa na kopci, medzi dedinami Mýtna a Dobroč. Pôvodné patrocínium bolo sv. Anny. Z historických záznamov vyplýva, že bol v 15. storočí obsadený Bratríkmi, ktorí ho používali ako pevnosť, ktorú k tomuto účelu stavebne upravili obranným múrom so strieľňami. Od reformácie je kostol evanjelický. V 17. storočí bol v bojoch stavovských povstaní poškodený, došlo k zníženiu veže, a následne prestavaný. Drevená zvonica, súčasť areálu kostola, bola postavená v 18. storočí. V 19. storočí prešiel kostol ďalšími stavebnými úpravami. Kostol prešiel obnovou v roku 2002. Z historického mobiliára sa dochovala drevená baroková kazateľnica a oltár z roku 1772. Na oltári je starší obraz Zmŕtvychvstanie a na predele Posledná večera z polovice 17. storočia. Oltár lemujú sochy Mojžiša, Árona a Petra a Pavla. Kamenná krstiteľnica je klasicistická z konca 18. storočia. Fasády kostola sú hladké s oknami s polkruhovým záklenkom. Veža je prekrytá predĺžením strechy lode.

* Dedinská zvonica, murovaná neskorobaroková stavba na pôdoryse štvorca z 19. storočia.

Mýtna - Evanjelický kostol -2a.jpg|Evanjelický kostol
Mýtna - Evanjelický kostol.jpg
Mýtna - Evanjelický kostol -2c.jpg
Mýtna - Kostol a múr hradbový.jpg|Opevnený areál kostola
Mýtna - drevená zvonica.jpg|Zvonica v areáli kostola


## Osobnosti obce
### Rodáci
* Dalimír Hajko (* 1944), vysokoškolský pedagóg, filozof, kulturológ, literárny kritik a esejista

## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Apsida.sk– profil gotického kostola
* http://www.e-obce.sk/obec/mytna/mytna.html.jpg 


Kategória:Obce okresu Lučenec
Tuhár

**Tuhár** je obec na Slovensku v okrese Lučenec. 
 
## Polohopis
Obec leží na východnom okraji Krupinskej planiny v doline Tuhárskeho potoka. 
 
## Dejiny
Prvá písomná zmienka o obci je z roku 1548. Obyvateľstvo sa zaoberalo poľnohospodárstvom, chovom dobytka a ošípaných, neskôr aj uhliarstvom a vápenníctvom.
 
## Kultúra a zaujímavosti
### Pamiatky
* Rímskokatolícky Kostol sv. Karola Boromejského, jednoloďová barokovo-klasicistická stavba s polygonálnym ukončením presbytéria a vežou tvoriacou súčasť jej hmoty, z rokov 1836 – 1841. Interiér kostola je zaklenutý pruskými klenbami. Zariadenie pochádza z 20. storočia. Fasády kostola sú členené oknami so segmentovým záklenkom a šambránami. Veža je členená pilastrami a ukončená zvonovitou helmicou s laternou. 

Tuhár - Rímskokatolícky kostol (1).jpg|Kostol sv. Karola Boromejského
Tuhár - Rímskokatolícky kostol.jpg
Tuhár - ulica obce.jpg


### Zaujímavosti
Z kameňolomu juhovýchodne od obce pochádza známy tuhársky mramor, kryštalický vápenec sivej až ružovkastej farby. Tuhárskym mramorom boli obkladané reprezentatívne časti interiérov najmä medzivojnových funkcionalistických verejných stavieb.

Cataclasis marble sk.JPG|Tuhársky mramor


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Vidiná

**Vidiná** je obec na Slovensku v okrese Lučenec.

## Polohopis
Nachádza sa asi 3km severozápadne od Lučenca, v smere na Zvolen. V roku 1970 bola pričlenená k Lučencu ako mestská časť, v roku 1992 sa plebiscitom znova osamostatnila.

Obec leží na aluviálnej nive Krivánskeho potoka. Stred obce leží v nadmorskej výške 199 m (v chotári obce aj ). Geomorfologicky patrí v rámci oblasti Lučensko-košickej zníženiny do celku Juhoslovenská kotlina, podcelku Lučenská kotlina a časti Novohradské terasy.
Klimaticky patrí do mierne suchej oblasti, s priemernou teplotou v januári -3,2 C, v júli +20,1 C a priemernou ročnou teplotou +9,1 C. Ročný úhrn zrážok činí 600 - 700 mm.
V širšom okolí obce sú rozšírené usadeniny alúvia Krivánskeho potoka, ktoré pozostávajú z piesčitých a hlinitých štrkov, hliny a ílu. Tradícia hovorí, že práve geologické pomery územia podmienili vznik obce (prví obyvatelia sa zaoberali hrnčiarstvom).
Pôvodný porast na okolí tvorili v minulosti teplomilné hrabové dubiny a dubohrabiny. Dnes je chotár z väčšej časti odlesnený. Zoogeograficky patrí oblasť k stepnej zóne zasahujúcej z Maďarska.

## Kultúra a zaujímavosti
### Pamiatky
* Barokový kaštieľ, jednopodlažná stavba na pôdoryse písmena U s manzardovou strechou, z roku 1706. Je postavený na starších základoch. Stavebnými úpravami prešiel v 19. a 20. storočí. Interiéry stavby sú čiastočne plochostropé, čiastočne zaklenuté pruskou či kláštornou klenbou. Priečeliu dominuje stredný polygonálny rizalit a nárožné veže. Dekoratívne barokové fasády sú členené lizénovými rámami, okná majú prelamované frontóny. Strecha je pokrytá šindľom. Pri kaštieli sa nachádza historický prírodnokrajinársky park z druhej polovice 19. storočia.

Vidiná - Kaštieľ.jpg|Barokový kaštieľ
Vidiná01.JPG
Vidiná - Kaštieľ (5).jpg
Vidiná04.JPG
Vidiná - park pri kaštieli.jpg|Park pri kaštieli


* Kaplnka Božského srdca, jednoloďová neobaroková stavba s polkruhovým ukončením presbytéria, dvoma bočnými kaplnkami a predstavanou vežou, z rokov 1907 – 1911. Stavbu dal postaviť podľa vzoru kaplnky v bavorskom Traunsteine Gróf Ján Asbóth, poslanec uhorského snemu. Stavbu naprojektoval architekt Jordan z Viedne a postavil staviteľ František Čerey z Lučenca. Úpravami prešla na začiatku 21. storočia. Pod kaplnkou je umiestnená krypta. V lodi je umiestnená empora s dreveným konvexno-konkávne prehýbaným parapetom. Na empore je umiestnený jednomanuálový organ od značky Rieger z roku 1912. Fasády sú členené opornými piliermi a oknami s pravouhlým nadpražím a šambránami. Veža je členená lizénovým rámom, nachádza sa tu mozaika madony s Ježiškom na tróne, ukončená je cibuľovou helmicou.

Vidiná - Kostol (1).jpg|Kaplnka Božského srdca
Vidiná - Kostol Božského Srdca Ježišovho (1).jpg
Vidiná - Kostol Božského Srdca Ježišovho (2).jpg
Vidiná - Kostol Božského Srdca Ježišovho (3).jpg
Vidiná - Kostol.jpg


* Dedinská zvonica, stavba na pôdoryse štvorca z 18. storočia. Fasády sú členené lizénovými rámami, ukončená je barokovou helmicou s laternou 

Vidiná - zvonica.jpg|Miestna zvonica


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Mučín

**Mučín** je obec na Slovensku v okrese Lučenec.
 
## Polohopis
Obec leží v západnej časti Cerovej vrchoviny v doline Mučínskeho potoka. 
 
## Dejiny
V chotári obce sa našli paleontologické nálezy fosílnej fauny, lastúrnikov, morských cicavcov a žralokov. Prvá písomná zmienka o obci (Mwszik) je z roku 1246. Bola majetkom Fiľakovského panstva. Po tureckom vpáde v 16. storočí obec zničili, obnovená bola až v polovici 18. storočia.

## Kultúra a zaujímavosti
### Pamiatky
* Kúria, jednopodlažná klasicistická stavbu na pôdoryse obdĺžnika, z prvej polovice 19. storočia. V súčasnosti v budove sídli obecné múzeum. Miestnosti sú plochostropé. Hlavnej fasáde dominuje štvorstĺpový portikus ukončený trojuholníkovým štítom s tympanónom, fasády sú členené pilastrami. Ukončená je valbovou strechou. 

Mučín - Obecné múzeum.jpg|Miestna kúria, obecné múzeum
Mučín - Obecné múzeum (1).jpg


## Referencie

## Iné projekty

## Externé odkazy
* 


Kategória:Obce okresu Lučenec
Ratka

**Ratka** je obec na Slovensku v okrese Lučenec.

## Polohopis
Obec leží v západnej časti Cerovej vrchoviny v doline Babského potoka. 
 
## Dejiny
V lokalite obce sa našli archeologické nálezy z mladšej doby kamennej, doby bronzovej, žiarový hrob z doby laténskej a pohrebisko z 2. storočia pred Kr. Názov obce pochádza (2. polovica 16. storočia) z obdobia nájazdov Turkov, keď tureckého hodnostára pochovali podľa tureckej mytológie do piateho neba *Ratka*. Nová obec vznikla v roku 1955 odčlenením osád *Šikó* a Ratky od Čakonoviec.

## Kultúra a zaujímavosti
### Pamiatky
* Mohylník, archeologická lokalita z obdobia praveku. 

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Trenč

**Trenč** je obec na Slovensku v okrese Lučenec.
 
## Polohopis
Obec leží v juhozápadnej časti Lučenskej kotliny na nive a terase rieky Ipeľ. 
 
## Dejiny
V lokalite boli objavené nálezy z doby kamennej. Prvá písomná zmienka o obci je z roku 1327. Obyvateľstvo sa zaoberalo hlavne poľnohospodárstvom, vinohradníctvom a povozníctvom.
 
## Kultúra a zaujímavosti
### Pamiatky
* Rímskokatolícky Kostol sv. Alžbety Uhorskej, jednoloďová neogotická stavba s polygonálnym ukončením presbytéria, transeptom a predstavanou vežou, z konca 19. storočia. Stavba s neogotickým tvaroslovím je členená vonkajšími opornými piliermi a oknami s lomenými záklenkami. Veža je ukončená trojuholníkovými štítmi s terčíkmi a ihlancovou helmicou. 

Trenč - Rímskokatolícky kostol (3).jpg|Kostol sv. Alžbety Uhorskej
Trenč - kostol.jpg
Trenč - Rímskokatolícky kostol (2).jpg
Trenč - Rímskokatolícky kostol - erb obce.jpg|Detail veže
Trenč - Rímskokatolícky kostol - vchod.jpg|Portál kostola


## Referencie

## Iné projekty

## Externé odkazy
* 


Kategória:Obce okresu Lučenec
Lentvora

**Lentvora** je obec na Slovensku v okrese Lučenec.

## Polohopis
Obec leží v západnej časti okresu, v centrálnej časti Ostrôžok. Situovaná je v miernej depresii náhornej plošiny, čím ju vďaka značnej nadmorskej výške (560 m) okolité vrchy prevyšujú len o desiatky metrov. Výškové maximum chotára, vrch Čierťaž () leží severne od centra obce. Na území obce pramení malý potok, ktorý južne od obce ústí do Riečky. V okolí sa vyskytujú bukové a dubové lesy, pokrývajúce hnedé lesné pôdy.

Prístup do obce vedie vrchovinou z obce Ábelová (), okresné mesto je vzdialené  juhovýchodným smerom. Detva leží  severne a Veľký Krtíš  juhozápadne. Krajské mesto je vzdialené  severozápadne.

## Dejiny
Vznik obce sa datuje do 14. – 15. storočia a písomne sa spomína v roku 1446 ako Kozmalehotha, v roku 1786 ako Lentowa a v roku 1808 ako Lentvora. Územie bolo súčasťou Divínskeho panstva, od 17. storočia časť územia Modrokamenskému panstvu. Usadlosť mala v roku 1828 37 domov a 292 obyvateľov, ktorí sa zaoberali najmä poľnohospodárstvom a chovom dobytka, no v 18. storočí sa tu spomína existencia pivovaru.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s polkruhovým ukončením presbytéria a predstavanou vežou, z roku 1810. Interiér je plochostropý halový priestor s plytkou konchou v uzávere. Nachádza sa tu oltár, barokovo-klasicistický z obdobia vzniku kostola s obrazom Ukrižovaný a Poslednou večerou v predele. Na drevenej protestantskej empore je umiestnený jednomanuálový organ od Júliusa Gunu z roku 1934. Fasády sú hladké s oknami so segmentovým záklenkom. Veža je ukončená ihlancovou helmicou.

Súbor:Evanjelický kostol - Lentvora.jpg|Evanjelický kostol
Súbor:Lentvora - evanjelický kostol.jpg
 

### Turistika
Z obce vedie  modro značený chodník pod Lysec (), kde je križovatka viacerých turistických trás.

## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Lehôtka

**Lehôtka** je obec na Slovensku v okrese Lučenec.

## Polohopis
Obec Lehôtka sa nachádza juhozápadne od Haliče. Žije v nej 350 (2004) obyvateľov. Kataster obce má rozlohu 827 ha.

## Dejiny
Prvá písomná zmienka sa datuje do 14. storočia, roku 1385. Pôvodný názov bol LEHOTA. V roku 1548 sa premenovala na LEMPWOR LEHOTA. Súčasný názov Lehôtka je od roku 1620, kedy sa v obci založila evanjelická farnosť. Najstaršia stavba v obci je sedliacky dom z roku 1893.

## Kultúra a zaujímavosti
### Pamiatky
* Evanjelická zvonica, ľudová murovaná stavba na pôdoryse štvorca, z roku 1893. Obnovou prešla v rokoch 1908, 1975 a 2014, ako udávajú vročenia na fasáde. Ukončená je dreveným vykrajovaným presahom strechy a cibuľovou helmicou.

Lehôtka - pamätný nápis na zvonici.jpg|Nápisové tabule na zvonici


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Kotmanová

**Kotmanová** je obec na Slovensku v okrese Lučenec.

## Polohopis
Leží v severnej časti okresu, v údolí Vrbinského potoka. Územie patrí do Revúckej vrchoviny, podcelku Lovinobanská brázda a geomorfologickú časť Cinobanské predhorie. 

Prístup zabezpečuje cesta III/2637, ktorá neďaleko Mýtnej odbočuje z E 58, vedúcej po ceste I/16 (Zvolen – Lučenec). Okresné mesto je vzdialené  južne, rovnako ďaleko je to severozápadným smerom do Detvy, Zvolen ležiaci rovnakým smerom je vzdialený  a krajské mesto .

## Dejiny
Známky osídlenia okolia obce siahajú do doby bronzovej /1100 – 700 pred Kr./, z ktorej sa v katastri obce na Pohanskom hrade našlo hradisko kyjatickej kultúry s valom. Osídlenie obce je doložené v druhej polovici 14. storočia, kedy toto územie patrilo Divínskemu panstvu. Kotmanovú založil šoltýs, ktorý osadu pomenoval podľa nemeckého dozorcu baní v Lovinbani a Cinobani Gutmana. Najstaršia písomná zmienka o osade Kothmanlehutaya sa zachovala z roku 1393. Obyvatelia sa živili najmä poľnohospodárstvom a chovom dobytka.

V druhej polovici 16. storočia viedla týmto územím hranica Osmanskej ríše, no v roku 1598 už Kotmanová opäť patrila Divínskému hradu. Koncom 17. storočia panstvo získal rod Zichyovcov a začiatkom 18. storočia sa tu spomína sklárska huta. V 19. storočí sa obec stala súčasťou Notárskeho úradu Lovinobaňa a okresu Lučenec, neskôr začas i do okresu Halič. 

Začiatkom 20. storočia sa preslávili najmä kotmanovskí uhliari. Výrazný rozvoj obce nastal po II. svetovej vojne, kedy bola elektrifikovaná, vybudovaný bol MNV a požiarny sklad. V roku 1948 bola obec premenovaná na Dobročskú Lehotu a v tom čase tu žilo 732 obyvateľov. Návrat názvu sa uskutočnil 31. augusta 1990.

## Kultúra a zaujímavosti
### Pamiatky
* Dedinská zvonica, jednoduchá ľudová stavba na pôdoryse štvorca s ihlancovou helmicou.
* Ľudový dom (číslo 67), jednopodlažná klasicistická stavba z druhej polovice 18. storočia. Štvorosové priečelie je členené pilastrami, okná majú profilované šambrány. Strecha je valbová. K priečeliu je pripojená brána s polkruhovým záklenkom do dvora.

Kotmanová - zvonica (1).jpg|Miestna zvonica
Zvonica - panoramio (7).jpg
Kotmanová - ľudový dom.jpg|Klasicistický ľudový dom
Kotmanová - ľudový dom (1).jpg
 

## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Polichno

**Polichno** (v minulosti *Polichna*, ) je obec na Slovensku v okrese Lučenec.
 
## Polohopis
Obec leží v západnej časti okresu, v južnej časti Ostrôžok. Situovaná je v miernej dolinke potoka Mašková. Leží na náhornej plošine, v značnej nadmorskej výške (600 m).

Prístup do obce vedie vrchovinou z obce Ábelová, od Lučenca cez Halič alebo cez Tuhár.
Okresné mesto je vzdialené  juhovýchodným smerom. Detva leží  severne a Veľký Krtíš  juhozápadne. Krajské mesto je vzdialené  severozápadne.

## Obyvateľstvo

### Sčítanie 2011
 **údaje:** *Sčítanie obyvateľov, domov a bytov v roku* 2011

## Dejiny
Prvá písomná zmienka o obci (Polyhna) je z roku 1467. Patrila Divínskemu hradnému panstvu, v 16. storočí Haličskému panstvu a viacerým zemepánom. V roku 1828 mala 54 domov a 437 obyvateľov. Obyvateľstvo sa zaoberalo poľnohospodárstvom a chovom dobytka.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s polkruhovým ukončením presbytéria a predstavanou vežou, z roku 1788. Pred touto stavbou využívali evanjelici starší drevený kostol z roku 1688, ktorý sa nachádzal na cintoríne nad obcou. Veža bola k súčasnému kostolu pristavaná v roku 1813. Rozširovaný bol v rokoch 1870 – 1871 a obnovovaný v roku 1935. Presbytérium je zaklenuté konchou, loď je plochostropá. Nachádza sa tu neoklasicistický oltár z roku 1899 s centrálnym obrazom Kristus so Samaritánkou od Ľudovíta Kubányiho. Kazateľnica je klasicistická z konca 18. storočia, doplnená bola koncom 19. storočia. Na empore je umiestnený jednomanuálový organ od značky Rieger z roku 1914. Fasády kostola sú hladké s oknami s polkruhovým záklenkom. Veža je členená lizénami a ukončená zvonovitou helmicou.

Polichno - Evanjelický kostol (1).jpg|Evanjelický kostol
Polichno - Evanjelický kostol.jpg
Kostol v Polichne2.JPG


* Evanjelická fara, pamätné miesto narodenia spisovateľky Boženy Slančíkovej-Timravy, jednopodlažná dvojtraktová stavba na pôdoryse obdĺžnika z rokov 1827 – 1828. Na objekte je umiestnená pamätná tabuľa spisovateľky z roku 1967.

* Súbor historických ľudových náhrobníkov z druhej polovice 19. storočia na miestnom cintoríne.

Polichno - pamätná fara.jpg|Pamätná evanjelická fara
Polichno - pamätná tabuľa Boženy Slančíkovej – Timravy.jpg|Pamätná tabuľa Timravy


## Osobnosti obce
### Rodáci
* Irena Laciaková (* 1865 – † 1951), spisovateľka
* Božena Slančíková-Timrava (* 1867 – † 1951), prozaička a dramatička

### Pôsobili tu
* Gabriel Balašovič (* ? – † 1754), evanjelický farár, pedagóg
* Ján Gašparides (* 1794 – † 1862), evanjelický farár, spisovateľ

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Praha (okres Lučenec)

**Praha** je obec na Slovensku v okrese Lučenec, ktorú založili husiti v 15. storočí.

## Polohopis
Obec leží vo východnej časti Krupinskej výšiny v doline Klenického potoka.

## Dejiny
Prvá písomná zmienka je z roku 1451. Obec patrila Haličskému hradnému panstvu. Obyvatelia sa zaoberali poľnohospodárstvom a dobytkárstvom. V súčasnosti obec udržuje družobné styky s hlavným mestom Česka, Prahou.

Pôvod názvu Praha môže súvisieť s vypaľovaním krovín na pasienky, čím vznikali tzv. „pražoviská“. Podľa iných legiend stoja za jej vznikom husiti resp. bratríci v súvislosti s Bitkou pri Lučenci v roku 1451 a prenasledovaním v Čechách a názov nesie odkaz na hlavné mesto českého kráľovstva.

## Názov
### Vývin názvu obce
* 1773 – *Praga*  
* 1786 – *Praga* 
* 1808 – *Prága*
* 18631902 – *Praha, Prága*
* 19071913 – *Gácsprága*
* 1920 – *Praha, Prága*
* 1927 – *Praha*

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s polkruhovým ukončením presbytéria a predstavanou vežou, z roku 1856. Interiér je zaklenutý pruskými klenbami, presbytérium konchou. Oltár s obrazom Kristus v Getsemanskej záhrade. Na empore je umiestnený jednomanuálový organ od Jana Tučeka z roku 1934. Fasády kostola sú členené pilastrami a oknami so segmentovým záklenkom. Veža s nárožným skosením je členená pilastrami a ukončená barokovou helmicou s laternou.

* Zrubová márnica, ľudová stavba, drevená jednopriestorová stavba na pôdoryse obdĺžnika, z roku 1786.

Evanjelický kostol - Praha.jpg|Evanjelický kostol
Zrubová márnica - Praha.jpg|Zrubová márnica


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Kategória:Pomenovania podľa Prahy
Prša

**Prša** je obec na Slovensku v okrese Lučenec.
 
## Polohopis
Obec leží v juhovýchodnej časti Lučenskej kotliny na pravobrežnej terase potoka Suchá. 
 
## Dejiny
V chotári obce bolo odkryté osídlenie z neskorej kamennej doby. Našlo sa aj žiarové pohrebisko pilínskej kultúry, ďalej žiarové hroby keltských bojovníkov, slovansko-avarské pohrebisko zo 7.8. storočia a staromaďarské pohrebisko. Prvá písomná zmienka o obci (Perzehaza) je z roku 1439. V 16. storočí sa členila na Hornú a Dolnú Pršu. V 1. polovici 17. storočia bola obec zničená a obnovená bola ako osada až v roku 1680. Od roku 1725 je obcou. Obyvateľstvo sa zaoberalo poľnohospodárstvom.

## Kultúra a zaujímavosti
### Pamiatky
* Pohrebisko v lokalite Beresz, archeologická lokalita z obdobia stredoveku. 

Prša - arch. lokalita -a.jpg|Lokalita stredovekého pohrebiska
Prša - arch. lokalita -b.jpg
Prša - arch. lokalita -c.jpg


* Rímskokatolícky Kostol Ružencovej Panny Márie, jednoloďová neorománska stavba s polygonálnym ukončením presbytéria a predstavanou vežou, z roku 1913. Interiér kostola bol upravený v roku 1918 a obnovený v roku 1946. Nachádza sa tu murovaná empora s jednomanuálovým organom od značky Rieger z roku 1913. Súčasťou interiéru je drevená plastika Panny Márie z druhej polovice 18. storočia. Fasády sú členené rustikovými pilastrami a oblúčkovým vlysom a oknami s polkruhovým záklenkom a šambránami. Veža je členená kordónovou rímsou a lizénovými rámami a ukončená trojuholníkovými štítmi a ihlancovou helmicou. 

Prša - Church of Rosary of Our Lady (a).jpg|Kostol Ružencovej Panny Márie
Prša - Church of Rosary of Our Lady -f.jpg
Prša - Church of Rosary of Our Lady -g.jpg
Prša - Church of Rosary of Our Lady -b.jpg|Interiér kostola
Prša - Church of Rosary of Our Lady -c.jpg|Empora


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec
Píla (okres Lučenec)

**Píla** je obec na Slovensku v okrese Lučenec.

## Dejiny
Obci s názvom Píla je na Slovensku niekoľko. Táto leží v údolí pod vrchom Javor. Vznikla v 14. storočí ako osada drevorubačov a patrila k divínskemu panstvu Balašovcov. Prvá písomná zmienka pochádza z roku 1456 a spomína sa pod názvom Fyryz. Pôvodne obec ležala v dolinke povyše dnešného mlyna. V roku 1742 ju celú zničila veľká povodeň. Tí, ktorí besnenie živlov prežili novú obec postavili v mieste osady Gúrovci. Staré a cudzojazyčné pomenovania obce boli: Fyryz (1456), Fyreez (1502), maďarsky Fürész. Dnešné pomenovanie obce Pila je od roku 1808. Patrila Divínskemu panstvu. V 1. polovici 18. storočia obec pre povodne spustla. V roku 1828 mala zase 24 domov a 142 obyvateľov. Zaoberali sa málo výnosným poľnohospodárstvom a chovom dobytka. Poľnohospodárstvo bolo hlavným zamestnaním aj za I. ČSR.

Stredom obce preteká miestny potôčik Pilňanka, ktorý napája množstvo malých prítokov. Pilňanka sa vlieva do Krivánskeho potoka, ktorý je vyhlásený za prírodnú pamiatku, po jeho brehoch rastie vzácna rastlina Perovník pštrosí. 

Od začiatku 20. storočia pôsobila v obci cirkevná evanjelická škola. V roku 1938 k nej pribudla cirkevná katolícka škola, v súčasnosti sú obidve bez žiakov.  Po druhej svetovej vojne bola v obci vybudovaná budova terajšieho obecného úradu, obecné maštale pre spolok súkromne hospodáriacich roľníkov, ktorý svoju činnosť ukončil až v roku 1981. V 70. rokoch v čase najväčšieho rozkvetu obce si miestni občania svojpomocne vybudovali budovu kultúrneho domu, pohostinstva a rozličného tovaru, domu smútku a vybudoval sa tiež nový podjazd do obce, ktorý je jediným vstupom do nej. Pôvodný slúži teraz iba pre potok Pilňanka.  

## Kultúra a zaujímavosti
### Pamiatky
* Dedinská zvonica, jednoduchá murovaná stavba na pôdoryse štvorca s ihlancovou helmicou, údajne z druhej polovice 18. storočia.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec